[{"text_idx": "#000000", "text": "Tihti eeldatakse, et CV koostamine on pikk ja tu\u0308u\u0308tu protsess, mida tuleb teha to\u0308o\u0308le saamiseks. Soovitame CV koostamist vaadata kui investeeringuna iseendasse. Hoides pidevalt oma CV-d uuendatuna, vo\u0303ib nii mo\u0303nigi va\u0308ga po\u0303nev to\u0308o\u0308pakkumine sinu postkasti lennata ja tuua sinuni palju uusi va\u0308ljakutseid."}, {"text_idx": "#000001", "text": "CV on iga kandidaadi visiitkaart ning ta\u0308htis osa esmamulje loomisest. Selle eesma\u0308rk on na\u0308idata to\u0308o\u0308andjale, et kandidaat sobib pakutavale to\u0308o\u0308kohale."}, {"text_idx": "#000002", "text": "Oluline on omada korrektselt koostatud CV-d ning enne kandideerimist la\u0308bi mo\u0303elda, millised on sellele ametikohale esitatavad no\u0303uded."}, {"text_idx": "#000003", "text": "CV-s tuleks vo\u0303imalikult ta\u0308pselt va\u0308lja tuua, millised on senised oskused, kogemused ja ootused. Ha\u0308sti koostatud CV ro\u0303hutab kandidaadi oskusi ja omadusi, mida to\u0308o\u0308andja tulevaselt kandidaadilt ootab."}, {"text_idx": "#000004", "text": "Loetleme ette sulle mo\u0303ne kuldreeglid CV koostamiseks"}, {"text_idx": "#000005", "text": "Ole aus!Ro\u0303huta oma tugevaid ku\u0308lgi, aga a\u0308ra luiska endale oskusi, mida sul ei ole.Kontrolli, et sinu CV-s poleks kirjavigu.Kirjuta konkreetselt ja ainult olulistest asjadest.CV on ametlik dokument \u2013 va\u0308ldi familiaarsust, jutustavat stiili ja sla\u0308ngi.CV peab olema ha\u0308sti struktureeritud, selge ja u\u0308heselt mo\u0303istetav.Kasuta kontakt e-mailina enda nimelist meiliaadressi. Halvad na\u0308ited on: sexykitten@eaadress.ee, gotohell@eaadress.ee, olen.helme@eaadress.ee vms.Kui lisad CV-le foto, peab see olema viisakas ja selge \u2013 a\u0308ra saada va\u0308ljakutsuvaid fotosid vo\u0303i peopilte!"}, {"text_idx": "#000006", "text": "Peale meie kuldreeglite vo\u0303id end kurssi viia ka ChatGPT CV koostamise soovitustega siin."}, {"text_idx": "#000007", "text": "CV koostamine on lihtne ta\u0308nu ja\u0308rgnevale 6 sammule:"}, {"text_idx": "#000008", "text": "Lisa on CV-sse isikuandmedCV-s peab olema va\u0308lja toodud eesnimi, perekonnanimi ja e-mail. Isikuandmed on vajalikud, et to\u0308o\u0308andjad saaksid kandidaatidega u\u0308hendust vo\u0303tta ning neid omavahel eristada. Lisaks po\u0303hiandmetele soovitame lisada ka teised isikuandmed oma CV-sse.PS! CV-le soovitame lisada viisaka ja neutraalse foto.Pane detailselt kirja oma to\u0308o\u0308kogemusTo\u0308o\u0308kogemus on u\u0308ks po\u0303hilisi kriteeriume, mida enamik to\u0308o\u0308andjatest ja\u0308lgib. See na\u0308itab sinu varasemat kogemust to\u0308o\u0308turul ning annab to\u0308o\u0308andjale aimu, kas sobid nende pakutavale ametikohale to\u0308o\u0308tama. Kindlasti soovitame lisada ka to\u0308o\u0308kogemuse kirjelduse \u2013 ma\u0308rgi a\u0308ra to\u0308o\u0308 ta\u0308psem kirjeldus ning lisa, milliste u\u0308lesannete eest vastutasid sina.Kirjelda oma hariduska\u0308ikuHariduse juures on enamasti olulisel kohal ko\u0303ige ko\u0303rgem haridustase, mis kandidaat on omandanud. U\u0308ldjuhul ei ole vaja ma\u0308rkida CV-s kogu oma haridusteed alates po\u0303hikoolist. Nii on CV kompaktsem ning kergemini hoomatav.Oled la\u0308binud ka koolitusi?Enamasti ka\u0308ivad litsentside ja tunnistuste alla lisakoolitused, mille oled la\u0308binud ning mille kohta on sul olemas ka to\u0303estus. Saad tunnistuse failina lisada, et to\u0308o\u0308andja na\u0308eks kinnitust tunnistuse olemasolust.Pane kirja oma keeleoskusOskad peale eesti keele veel mo\u0303nda keelt? Pane see kindlasti oma CV-sse kirja ning kirjelda lu\u0308hidalt, millisel tasemel see on.Millised on sinu konkreetsed ja pehmed oskused?Lisa kindlasti CV-sse ka oma oskused. Oskuste lahtrisse vo\u0303id kirjutada ko\u0303ik oma reaalsed oskused, mida sooviksid to\u0308o\u0308andjatele kuvada. Kusjuures nendeks vo\u0303ivad olla nii pehmed kui ka konkreetsed oskused.Konkreetsed oskused: Photoshop, MS Excel, mu\u0308u\u0308k jnePehmed oskuse: analu\u0308u\u0308tiline, hea suhtleja, loov, julge jne"}, {"text_idx": "#000009", "text": "Vo\u0303imalusel lisa CV-le ka juurde ka ootused uuele to\u0308o\u0308le. Nii teab to\u0308o\u0308andja, kas tema pakkumine on sobilik sulle ja kattub ka sinu reaalsete ootustega. Lisainfos on hea va\u0308lja tuua soovitajad ja muud lisafailid, mida soovid oma CV-s esile tuua."}, {"text_idx": "#000010", "text": "La\u0308bi CV.ee to\u0308o\u0308portaali on sul vo\u0303imalus luua CV ta\u0308pselt samade kuue sammu ja\u0308rgi."}, {"text_idx": "#000011", "text": "8 nippi, kuidas leida enda ettevo\u0303ttesse tippspetsialist"}, {"text_idx": "#000012", "text": "To\u0308o\u0308turu-uuring: Pea 40% to\u0308o\u0308tajatest kardab, et neid koondatakse"}, {"text_idx": "#000013", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]